open-index/open-wikipedia-markdown huggingface dataset:
Norfolkøyas flagg

**Flagget til Norfolkøya** er et tribånd som består av grønne, hvite og grønne felt, med en grønn norfolkgran i midten. Det ble tatt i bruk i 1979, da øya fikk begrenset selvstyre, og har siden 6. juni samme år vært flagget til territoriet Norfolkøya. Norfolkgranen er stedegen på øya og er dens offisielle tre.
## Historie
Norfolkøya ble først oppdaget av James Cook i 1774 under hans andre reise i det sørlige Stillehavet. Bosettere flyttet til øya i mars 1788, da den ble gjort krav på av . Cook antok at norfolkgranen (*Araucaria heterophylla*) kunne brukes til skipsmaster, men denne forutsetningen viste seg å ikke slå til.

Øya ble i første omgang brukt som en straffekoloni fram til 1814, og igjen fra 1825 til 1855. I 1856 ble øya brukt til å bosette mennesker fra Pitcairnøyene, som da var blitt overbefolket, og Norfolkøya ble derfor utpekt som et «eget og særskilt bosettingsområde» adskilt fra fastlands-Australia den 24. juni samme år. Øya mistet sin selvstyrte status i 1897, da britene la territoriet under administrasjonen til guvernøren i New South Wales. Norfolkøya ble senere en del av det nå uavhengige Samveldet av Australia som et territorium under *Norfolk Island Act 1913*. Øyas konstitusjonelle forhold til resten av samveldet ble imidlertid ikke tydeliggjort på det tidspunktet.

En kongelig kommisjon ble nedsatt i 1975 for å avklare Norfolkøyas konstitusjonelle status. Fire år senere fikk territoriet sin egen lovgivende forsamling, men hadde fortsatt ingen representasjon i det føderale parlamentet. Lovforslaget som ble til *Norfolk Island Flag and Public Seal Act 1979* ble introdusert i det australske parlamentet samme år og fikk kongelig sanksjon 17. januar 1980.
## Utforming
### Beskrivelse
Flagget til Norfolkøya er beskrevet i detalj i *Norfolk Island Flag and Public Seal Act 1979*, en føderal lov som har vært gjeldende siden 17. januar 1980. Loven fastsetter at flagget skal ha et høyde–breddeforhold på 1:2. Den spesifiserer grønnfargen som «Pantone Matching System 356», men gir ingen nærmere detaljer om hvitfargen.

### Symbolikk
Fargene og symbolene på flagget har kulturell, politisk og geografisk betydning. Grønnfargen symboliserer Norfolkøyas frodige vegetasjon og fruktbare jord. Norfolkgranen er hjemmehørende på øyene og er territoriets offisielle tre.
### Likheter
Flagget til Norfolkøya ligner på Nigerias flagg, som også består av et tribånd i grønt og hvitt. Det likner også på Canadas flagg, med sitt bruk av bare to farger og et lokalt symbol i midten. Størrelsen på flagget har samme proporsjoner, 1:2. Norfolkøyas flagg har også likhetstrekk med , som ble brukt under den amerikanske revolusjonen.

## Referanser


## Bakgrunnsstoff
*
.nf

**.nf** er Norfolkøyas nasjonale toppnivådomene (ccTLD) for internett. 

Selv om det ikke er noe krav om lokal tilstedeværelse for å registrere domenenavn i dette TLD'et, så er prisnivået betydelig høyere enn i de fleste andre domener, noe som har avskrekket bruk av .nf-domenet. 

## Registrering
Som nevnt kan det registreres både direkte på andre nivå, og på tredje nivå under subdomener på andrenivå.  Følgende andrenivå-domener er tilgjengelige, uten restriksjoner:

* **.com.nf**
* **.net.nf**
* **.per.nf**
* **.rec.nf**
* **.web.nf**
* **.arts.nf**
* **.firm.nf**
* **.info.nf**
* **.other.nf**
* **.store.nf**
Selv om registrering på andre nivå er dyrest så er dette likevel mere vanlig enn tredjenivå-registreringer.  De fleste domener i bruk er for nettsteder med tilknytning til Norfolkøya.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .nf whois information 
* Registreringsnettsted for .nf domenet
Jakt med hund

**Jakt med hund** er også i noen grad kalt **hundejakt** og, selv om man altså ikke jakter på hunder, men med hunder, er en populær fritidssyssel for mange jegere over hele verden.

## Historie
Det tidligste tilfellet man kjenner til med jakt der hunder inngår stammer fra det 4. årtusenet før Kristus. De første jakthundene var med stor sikkerhet såkalte urhunder eller pariahunder, men tidlig jakt med hund, som er dokumentert i form av avbildinger, består nærmest utelukkende av jaktscener der myndelignende jakthunder inngår. Eksempler på dette finner man blant annet i den gamle egyptiske kulturen, der urmynden «tesem» ble avbildet i jaktscener en rekke ganger.

## Jaktsesong
I Norge er hovedregelen at det er lov å jakte med hund i perioden 10. september til 15. mars hvert år, men det kan gjøres gjeldende særskilte regler lokalt. Dette gjelder også for hvilke arter det er lov å jakte på med hunder, herunder også hundens jaktform. På storviltjakt kreves det at alle jaktlag har tilgang til godkjent sporhund, i tilfelle et dyr blir skadeskudd og man må på ettersøk. Alle som skal jakte på vilt i Norge må dessuten ha bestått den såkalte *[[jegerprøven]]*. Det skal også nevnes at hetsjakt ikke er tillatt i Norge, likeledes som en del jaktformer har sine begrensninger i henhold til lovverket. I andre land gjelder trolig ulike andre regler for jakt med hund.

## Jaktformer og hundetyper
### Jaktformer
Populære arter å jakte på i Norge med jakthund er elg, rein, hjort, rådyr, rødrev, hare og fugl, selv om det naturligvis også jaktes på annet vilt. Man deler vanligvis jaktformene inn i fuglejakt, småviltjakt og storviltjakt. Avhengig av hvilken art det skal jaktes på, benyttes helst hunderaser med spesielle preferanser til den aktuelle arten eller jaktformen.

### Jakthundtyper
Grovt sett kan jakthunder inndeles etter hvordan de jager viltet. Det finnes således apporterende fuglehunder, drivende hunder, hetsende hunder, hihunder, skjellende hunder, støtende hunder, stående fuglehunder og treskjellende hunder. Riktig nok finnes det raser som passer inn i flere enn en enkelt av disse gruppene, og dessuten kanskje varianter innenfor gruppen.

## Jaktloven
I juridisk forstand er all *jakt* en aktivitet regulert av *Lov om viltet av 1981* – også kalt viltloven. Som hovedregel er alt vilt fredet hvis ikke annet spesifiseres med lov. Viltloven regulerer alle viltlevende landpattedyr og fugler, amfibier og krypdyr. Lovens formål er «at viltet og viltets leveområder skal forvaltes slik at naturens produktivitet og artsrikdom bevares. Innenfor denne rammen kan viltproduksjonen høstes til gode for landbruksnæring og friluftsliv.»

## Se også
* Jakt
* Hetsjakt
* Parforsejakt
* Tresetting
* Falkoneri
Yukio Kasaya

**Yukio Kasaya** (1943–2024) var en japansk skihopper.

Sesongen 1971/1972 vant han de tre første rennene i hoppuka, men måtte dra hjem på grunn av forberedelser til OL på hjemmebane. Han gikk dermed glipp av sammenlagtseier. Kasaya ble olympisk mester i normalbakken under Sapporo-OL. Landsmennene Akitsugu Konno og Seiji Aochi sørget for tredobbelt japansk triumf. Kasaya var den første asiat som vant et OL-hopprenn.

## Referanser


## Eksterne lenker
*
Dakota-bygningen

**Dakota**-bygningen, kjent som **The Dakota** i New York, er en monumental bygård i nyrenessansestil på Upper West Side på Manhattan. Bygningen ble oppført i årene mellom 1880 og 1884. 

## Bygningens navn
På 1880-tallet var ikke de øvre delene av Manhattan utbygd, og en myte vil ha det til at bygningen fikk navnet Dakota fordi beliggenheten på 72. gate ble ansett som like usentral som Dakota-territoriet i Midtvesten. I virkeligheten stammer navnet fra et møte i nabolagsforeningen *the West End Association* i 1880, der Clark – åtte måneder før han startet byggeprosjektet sitt – foreslo å oppkalle gatene i området «etter stater i USA med velklingende navn»: Montana Place for det som i stedet ble hetende Central Park West, Wyoming Place for Columbus Avenue, Arizona Place for Broadway, og Idaho Place for West End Avenue. Han fikk ikke gjennomslag for forslaget, men kunne i det minste bestemme navnet på sitt eget byggverk. På sydveggen, oppe under taket, skimtes en dakota-indianer.

## Arkitekturen
The Dakota er bygget etter modell av 1800-tallets franske bygårder, noe som var uvanlig i Amerika på denne tiden. Velstående borgere ville nødig bo så tett innpå hverandre, og foretrakk egne hus. Gården ble derfor bygget som et luksuriøs leilighetskompleks, med moderne fasiliteter som sentralvarme, flere heiser og eget elektrisk anlegg i bygningen. The Dakota ble raskt en populær adresse blant New York-sositeten, og dette førte til oppføringen av flere luksuriøse bygårder etter samme modell på Manhattan.

## Beboere
Mange berømte personer har bodd i The Dakota, og bygningen er i dag kanskje mest kjent som hjemmet til John Lennon og Yoko Ono, og stedet hvor Lennon ble skutt og drept på gaten 8. desember 1980.

Andre prominente Dakota-beboere:

*Lauren Bacall, filmdiva
*Leonard Bernstein, komponist og dirigent
*José Ferrer, skuespiller
*Judy Garland, filmdiva
*Judy Holliday, skuespiller
*Boris Karloff, skuespiller
*Sean Lennon, sanger, sønn av John Lennon og Yoko Ono

## Bruk i film og litteratur
Roman Polański filmet mye av skrekkfilmen *Rosemary's Baby* i Dakota-bygningen, og huset spiller også en viktig rolle i Jack Finneys bok *Time and Again*. Tom Cruises rollefigur i filmen *[[Vanilla Sky (film)|Vanilla Sky]]* bor i The Dakota.

## Referanser


## Eksterne lenker
* City Review
FireFireTo

***FireFireTo*** var et månedlig fotballmagasin som ble utgitt av Avishuset Dagbladet (Berner Gruppen fra mai 2007). Det første nummeret ble gitt ut 20. september 2005. Bladet ble lagt ned i desember 2007.

Ansvarlig redaktør for *FireFireTo* var Tom Stalsberg.

*FireFireTo* var en norsk utgave av det engelske fotballmagasinet *[[FourFourTwo]]*.

## Referanser
Arnfinn Bergmann

**Arnfinn Bergmann** (født 14. oktober 1928 i Trondheim (Strinda), død 13. februar 2011) var en norsk skihopper. Hans store sesong var 1952; da vant han både NM, VM, Holmenkollrennet og gullmedaljen under OL-hopprennet. Han er den eneste norske hopperen som har vunnet alt dette i én og samme sesong.

Bergmann vokste opp i et arbeidermiljø på Pappenheim i Trondheim og meldte seg tidlig inn i Sportsklubben Freidig, som på den tiden ble ansett som en «borgerklubb». I VM i Lake Placid 1950 tok han bronse. I 1953 vant han den italienske hoppuka, og i 1955 vant han den sveitsiske hoppuka. Han ble tildelt Holmenkollmedaljen i 1956, og tok til sammen fire NM-gull; som junior i 1948 og som senior i 1952, 1953 og 1958. Han har også NM-bronsemedaljer fra 1949, 1955, 1957 og 1959. 

I det spesielle hopprennet under OL Oslo i 1952 ble det norsk dobbeltseier med Torbjørn Falkangers sølvmedalje. 

Han hadde utdannelse fra Statens gymnastikkskole og var dessuten utdannet cand. mag. med historie som fag. Han arbeidet omtrent 30 år som lærer i Oslo (bl.a. som gymnastikklærer ved  Kirkeveien realskole (lokaler på Majorstuen og Marienlyst skoler)) og Bærum, lengst ved Hosletoppen ungdomsskole der han var i 25 år.

Som pensjonist vendte han hjem til Trondheim og arbeidet med å utvikle skimuseet på Trøndelag Folkemuseum, Sverresborg.

## Medaljer i norske mesterskap

## Referanser


## Litteratur
* 

## Eksterne lenker
* 
* 
*
Olaf Havnes

**Olaf Havnes** (født 20. april 1966 i Oslo, død 29. desember 2010 i Oslo av kreft) var en norsk forfatter og oversetter.

Havnes debuterte i 1993 med fantasi-romanen *Ørnens sønn*, første bind i trilogien *Nattkrigeren*. Han skrev innen sjangeren fantastisk litteratur. 

## Bibliografi
* *[http://urn.nb.no/URN:NBN:no-nb_digibok_2008012804017 Ørnens sønn]* &ndash; roman (1993)
* *[http://urn.nb.no/URN:NBN:no-nb_digibok_2008030504069 Havlandet]* &ndash; roman (1994)
* *[http://urn.nb.no/URN:NBN:no-nb_digibok_2008030404043 Svart storm]* &ndash; roman (1994)
* *Du skal herske* &ndash; roman (1995)
* *Landet med den kalde solen* &ndash; roman (1997)
* *Malurt heter stjernen* &ndash; roman (1999)

## Referanser


## Eksterne lenker
* Hjemmeside
* særemne om Fantasy og Olaf Havnes
Not Guilty

**«Not Guilty»** er en sang skrevet av George Harrison. Den ble først utgitt på hans soloalbum *[[George Harrison (album)|George Harrison]]*, men ble først skrevet i hans The Beatles-periode og kom også etterhvert ut på The Beatles' *[[Anthology 3]]* album i 1996.

Selv om den ble jobbet med av The Beatles i minst tre dager i 1968 ble ikke «Not Guilty» utgitt av The Beatles før opptak 102 fra innspillinger som ble inkludert på samlingen *Anthology 3* i 1996.

Harrison har gitt følgende kommentar om sangen: «Jeg skrev den i 1968. Det var etter at vi var kommet tilbake fra Rishikesh i Himalaya, og det var for *[[The Beatles (White Album)]]*… *‘Not guilty for getting in your way/While you're trying to steal the day’* det betydde for meg at jeg ville ha plass. *‘Not guilty/For looking like a freak/Making friends with every Sikh/For leading you astray/On the road to Mandalay’* de linjene var om Maharishi og om å reise til Himalaya og alt det som ble sagt om det. Jeg liker denne melodien veldig godt; den ville gjøre seg for en sanger som Peggy Lee eller noen andre.»

## Eksterne lenker
* Song-by-Song Listing for «Not Guilty»
* Lyrics of «Not Guilty»
Nukleon

**Nukleon** eller **kjernepartikkel** er i fysikken samlenavnet for de to baryonene nøytron og proton. Atomkjernen er bygget opp av disse, og frem til 1960-tallet trodde man at de var elementære. På den tiden definerte nukleonenes vekselvirkning (nå kalt internukleone vekselvirkninger) den sterke kjernekraften. Nukleoner er nå kjent for å være sammensatte partikler, laget av kvarker og gluoner. Å forstå nukleonenes egenskaper er et av de store målene til kvantekromodynamikken, den moderne teorien for fargekraften og den sterke kjernekraften.

Antall nukleoner i en atomkjerne betegnes nukleontall A og atomet eller kjernen for grunnstoffet X med atomnummer Z (protontall) betegnes 

::{}^A_Z\hbox{X} eller ofte bare AX

## Referanser
Swordfishtrombones

***Swordfishtrombones*** er et musikkalbum av Tom Waits, utgitt i september 1983. 

## Sporliste

# «Underground» – 1:58
# «Shore Leave» – 4:12
# «Dave the Butcher» (instrumental) – 2:15
# «Johnsburg, Illinois» – 1:30
# «16 Shells from a Thirty-Ought Six» – 4:30
# «Town With No Cheer» – 4:22
# «In the Neighborhood» – 3:04
# «Just Another Sucker on the Vine» (instrumental) – 1:42
# «Frank's Wild Years» – 1:50
# «Swordfishtrombone» – 3:00
# «Down, Down, Down» – 2:10
# «Soldier's Things» – 3:15
# «Gin Soaked Boy» – 2:20
# «Trouble's Braids» – 1:18
# «Rainbirds» (instrumental) – 3:05

## Eksterne lenker
*
Carl Anton Larsen

**Carl Anton Larsen** (1860–1924) var en norsk hvalfanger, sydhavsfarer og oppdager. Han var opprinnelig fra Østre Halsen i Tjølling kommune (nåværende Larvik kommune), men flyttet senere til Sandefjord.

## Antarktis
Larsen oppdaget i perioden 1892&ndash;1894 øyer og landområder i Antarktis med «Jason» under to sel- og hvalfangstekspedisjoner. Kaptein CA Larsen bekostet finansieringen av fartøyet og ekspedisjonene selv. Dette kan vises med kvitteringene, som etterkommeren Hans-Kjell Larsen i rett nedstigende ledd har. Han var kaptein på polarskuta «Antarctic» på den svenske antarktisekspedisjonen under ledelse av Otto Nordenskjöld i 1901–03. «Antactic» ble nedskrudd av isen og besettningen fikk overvintre på egen hånd. Nordenskjöld overvintret sammen med fire forskere på Snow Hill Island. Alle utenom en besettningsmann, som døde av sykdom, ble etter hvert reddet av et argentinsk orlogsfartøy. 

Larsen Ice Shelf i den nordvestlige Weddellhavet, like ved østkysten av Antarktishalvøya, er oppkalt etter Carl A. Larsen. Han seilte langs denne kysten i 1893. Området er 86&nbsp;000 km², ekskludert en del øyer som er dekket av isen.

Larsen førte i sesongen 1923/24 den første norske pelagiske ekspedisjon til Rosshavet med det flytende hvalkokeriet «Sir James Clark Ross». Han døde av hjerteanfall sesongen etter.

## Sør-Georgia og hvalfangst
Larsen grunnla Grytviken på Sør-Georgia 16. november 1904 som en hvalfangststasjon for hans selskap Compañía Argentina de Pesca. Selskapet hadde en stor økonomisk suksess i starten, men ble nedlagt i 1966 på grunn av overbeskatning av hvalbestanden.

## Referanser


## Litteratur
* 

## Eksterne lenker
*
Oslo kammerorkester

**Oslo kammerorkester** (OKO) ble stiftet i 1957 under navnet *De Unges kammerorkester* av unge musikkinteresserte som hadde deltatt på sommerkurs i Lund i Sverige. I starten ble orkesteret ledet av Harald T. Andersen. Kort tid etter overtok Arnulv Hegstad som leder.
Fra 1968&ndash;1982 var orkesteret basert på et samarbeid mellom amatører, musikkstudenter og profesjonelle musikere. Konsertmester og leder var Ørnulf Boye Hansen, mens Svein Hanssen-Bauer var administrativ leder. Under deres ledelse oppførte og uroppførte orkesteret en rekke verk av samtidens norske og nordiske komponister. 

I perioden 1982 til ut på 90-tallet hadde orkesteret flere faste ledere, blant andre Geir Tore Larsen, Alf Årdal og Igor Rybak.

Fra 90-årene er det blitt satset på helt unge krefter både som ledere og solister. Blant andre har Øivind Bjorå, Bjarte Eike, Sigyn Fossnes, Ragnhild Hemsing, Sigurd Imsen, Victoria Johnson, Øistein Jäger, Helge Kjekshus, Bård Monsen, Per Kristian Skalstad, Peter S. Szilvay, Gustavo Tavares og Cathrine Winnes hatt ett eller flere prosjekter med orkesteret.

Følgende komponister har skrevet verker for OKO: Antonio Bibalo, Tor Brevik, Tore Brunborg, Vagn Holmboe, Mikko Heinö, Sigurd Berge, Vigdis Johnsen og Rolf Inge Godøy.

## Eksterne lenker
*
Small Change

***Small Change*** er et musikkalbum av Tom Waits, utgitt i 1976 av Asylum Records. Den ble innspilt på 15., 19., 20., 21. og 29. juli 1976.

## Sporliste

Alle sanger skrevet av Tom Waits.

# «Tom Traubert's Blues» – (6:39)
# «Step Right Up» – (5:43)
# «Jitterburg Boy» – (3:44)
# «I Wish I Was in New Orleans» – (4:53)
# «The Piano Has Been Drinking (Not Me)» – (3:40)
# «Invitation to the Blues» – (5:24)
# «Pasties and a G-String» – (2:32)
# «Bad Liver and a Broken Heart» – (4:50)
# «The One That Got Away» – (4:07)
# «Small Change» – (5:07)
# «I Can't Wait to Get Off Work» – (3:17)

## Eksterne lenker
*
Foreign Affairs (album)

***Foreign Affairs*** er en plate av Tom Waits, utgitt i 1977 av Elektra Entertainment. Bette Midler synger duett med Tom Waits på «I Never Talk To Strangers». «California, Here I Come» ble første gang publisert i 1924.

## Sporliste

Alle sanger skrevet av Tom Waits, med mindre annet er angitt.

# «Cinny's Waltz» (instrumental) – (2:17)
# «Muriel» – (3:33)
# «I Never Talk to Strangers» – (3:38)
# «Medley: Jack & Neal / California, Here I Come» («California, Here I Come» skrevet av Joseph Meyer, Al Jolson og Buddy De Sylva) – (5:01)
# «A Sight for Sore Eyes» – (4:40)
# «Potter's Field» (tekst: Tom Waits, musikk: Bob Alcivar) – (8:40)
# «Burma-Shave» – (6:34)
# «Barber Shop» – (3:54)
# «Foreign Affair» – (3:46)

## Eksterne lenker
*
Why Don’t We Do It in the Road?

**«Why Don't We Do It in the Road?»** er en kort sang av The Beatles, skrevet av Paul McCartney, men kreditert på vanlig vis Lennon/McCartney. Den ble utgitt på det doble Beatles-albumet *[[The Beatles (White Album)]]* i 1968.

Paul McCartney og Ringo Starr spilte inn denne korte sangen uten at de øvrige medlemmene av The Beatles var til stede. Det var første gangen dette skjedde, men det skulle skje oftere ettersom forholdet mellom dem på den tiden gradvis surnet. John Lennon uttalte senere at dette var Paul McCartneys beste sang, og det er mulig at uttalelsen var spydig ment. Sangen består av kun av tre linjer, hvorav den siste er en gjentagelse av den første. Innholdet omhandler seksuell spenning:

::*Why don't we do it in the road?*
::*No one will be watching us,*
::*Why don't we do it in the road?*

Sangen kan også være en kommentar til Dronning Victoria II som forsøkte sette en moralsk standard i England, og da hun ble spurt om en bestemt romantisk praksis, misforsto hun og trodde det handlet om sex og svarte at det er akseptabelt, så lenge de ikke gjør det i gaten og skremmer hestene.

En god del av sangene på *Det hvite albumet (White Album)* er svært eksperimenterende, spesielt Lennons «Revolution 9», og «Why Don't We Do It in the Road?» må nok sees i lys av det. Dens fordeler er at den er kort og åpenlys humoristisk. The Grateful Dead har faktisk spilt denne på scenen i 1984 med Brent på vokal. Den var da ment som en spøk, og ikke som en ‘jam’.

Paul McCartney har uttalt seg om sangen i et intervju:

«Det er en hendelse som jeg husker hvor John offentlig har snakket om at han ble såret. Og det var da jeg stakk av med Ringo og gjorde «Why Don't We Do It In The Road?». Det var ikke en bevisst greie. John og George var bundet til å ferdiggjøre et eller annet, og jeg og Ringo hadde ledig tid, så jeg sa til Ringo, ‘la oss gå og gjøre dette’. Jeg hørte senere at John faktisk sang den. Han likte sangen, og jeg antar at han ønsket å gjøre den med meg. Det var en slags svært John-aktig sang uansett. Det var derfor han likte den, antar jeg. Uansett, han gjorde det samme med «Revolution 9». Han stakk av og gjorde den uten meg. Ingen pleier å nevne det. John er nå en veldig hyggelig fyr, og jeg er drittsekken.»
Blue Valentine

***Blue Valentine*** er et musikkalbum av Tom Waits, utgitt i 1978 av Elektra Entertainment. 

## Sporliste

Alle sanger skrevet av Tom Waits, med mindre annet er angitt.

# «Somewhere (fra *[[West Side Story]]*)» (musikk: Leonard Bernstein, tekst: Stephen Sondheim) – (3:53)
# «Red Shoes By the Drugstore» – (3:14)
# «Christmas Cards from a Hooker in Minneapolis» – (4:33)
# «Romeo Is Bleeding» – (4:52)
# «$29.00» – (8:15)
# «Wrong Side of the Road» – (5:14)
# «Whistlin' Past the Graveyard» – (3:17)
# «Kentucky Ave» – (4:49)
# «Sweet Little Bullet from a Pretty Blue Gun» – (5:36)
# «Blue Valentines» – (5:49)

## Eksterne lenker
*
Heartattack and Vine

***Heartattack and Vine*** er et musikkalbum av Tom Waits, utgitt i 1980 av Elektra Entertainment. 

## Sporliste

Alle sanger skrevet av Tom Waits.

# «Heartattack and Vine» – (4:50)
# «In Shades» – (4:25)
# «Saving All My Love for You» – (3:41)
# «Downtown» – (4:45)
# «Jersey Girl» – (5:11)
# «'Til the Money Runs Out» – (4:25)
# «On the Nickel» – (6:19)
# «Mr Siegal» – (5:14)
# «Ruby's Arms» – (5:34)

## Eksterne lenker
*
One from the Heart (album)

***One from the Heart*** er et musikkalbum av Tom Waits, utgitt i 1982 av Island. Platen består av filmmusikken til Francis Ford Coppolas film med det samme navnet. Platen ble innspilt i perioden oktober 1980 til september 1981. Filmmusikken ble Oscar-nominert.

## Sporliste
Alle sanger skrevet av Tom Waits.

# «Opening Montage (Tom's Piano Intro / Once Upon a Town / The Wages of Love)» – (5:16)
# «Is There Any Way Out of This Dream?» – (2:13)
# «Picking Up After You» – (3:54)
# «Old Boyfriends» – (5:53)
# «Broken Bicycles» – (2:53)
# «I Beg Your Pardon» – (4:26)
# «Little Boy Blue – (3:43)
# «Instrumental Montage (The Tango / Circus Girl)» – (3:00)
# «You Can't Unring a Bell» – (2:20)
# «This One's from the Heart» – (5:45)
# «Take Me Home» – (1:37)
# «Presents» – (1:00)

## Eksterne lenker
*
Nighthawks at the Diner

***Nighthawks at the Diner*** er et musikkalbum av Tom Waits, utgitt i 1975 av Asylum Records. Navnet stammer fra et maleri som den amerikanske maleren Edward Hopper malte i 1942. Maleriet hadde tittelen *Nighthawks*, men ble ofte kalt *Nighthawks at the Diner*.

Platen ble spilt inn i studio, foran et invitert publikum.

## Sporliste

Alle sanger skrevet av Tom Waits, med mindre noe annet er spesifisert.

# «(Opening Intro)» – (2:58)
# «Emotional Weather Report» – (3:47)
# «(Intro – On a Foggy Night)» – (2:16)
# «On a Foggy Night» – (3:48)
# «(Intro – Eggs and Sausage)» – (1:53)
# «Eggs and Sausage (In a Cadillac with Susan Michelson)» – (4:19)
# «(Intro – Better Off Without a Wife)» – (3:02)
# «Better Off Without a Wife» – (3:59)
# «Nighthawk Postcards (From Easy Street)» – (11:30)
# «(Intro – Warm Beer and Cold Women)» – (0:55)
# «Warm Beer and Cold Women» – (5:21)
# «(Intro – Putnam County)» – (0:47)
# «Putnam County» – (7:35)
# «Spare Parts I (A Nocturnal Emission) (Waits / Chuck E. Weiss)» – (6:25)
# «Nobody» – (2:51)
# «(Intro – Big Joe and Phantom 309)» – (0:40)
# «Big Joe and Phantom 309» (Tommy Faile) – [06:29)
# «Spare Parts II and Closing» – (5:13)

## Eksterne lenker
*
Protima Bedi

**Protima Bedi** (født 1949 i Delhi i India, død 17. august 1998) var en indisk modell og danser. 
Hun ble kjent under navnet **Protima Gauri**.

Bedi ble en fremtredende modell i slutten av 1960-årene.
I august 1975, ved en alder av 26 år, forandret en Odissi danseforestilling fullstendig livet hennes.

Hun ble elev av Guru Kelucharan Mahapatra som hun, 12 til 14 timer om dagen, lærte dansens kunst av, og hun gjennomgikk mange vanskelige stunder som nybegynner.

Hun viste seg å være en eksellent elev og senere startet hun Nrityagram, en by med formål å oppmuntre dansekunst.

Bedi døde i et jordskred i Himalaya under en pilegrimsreise til Kailash Mansarovar. 
Hun etterlot til verden en blomstrende danse-by, Nrityagram, hvor elever fortsetter å lære Indias klassiske danser.

## Eksterne lenker
* 
*
Blood Money

:*Denne artikkelen er om musikkalbumet til [[Tom Waits]]. For [[videospill]]et fra [[IO Interactive]], se *** 
***Blood Money**' er et [[musikkalbum]] av [[Tom Waits]], gitt ut i [[2002]] på [[Epitaph Records]].

Albumet består av sanger skrevet for skuespillet *Woyzeck*, basert på [[Georg Büchner]]s fortelling [[Woyzeck]]. Teateroppsetningen ble regissert av [[Robert Wilson (regissør)|Robert Wilson]], som Waits hadde jobbet sammen med på to tidligere skuespill; *The Black Rider* og *Alice*, begge resulterte i plateutgivelser. Platen *Alice'' ble utgitt samtidig med denne platen.

Skuespillet hadde premiere på Betty Nansen Teateret i København, november 2000.

## Sporliste

Sangene er skrevet av Tom Waits og Kathleen Brennan.

# «Misery Is the River of the World» – 4:25
# «Everything Goes to Hell» – 3:45
# «Coney Island Baby» – 4:02
# «All the World Is Green» – 4:36
# «God's Away on Business» – 2:59
# «Another Man's Vine» – 2:28
# «Knife Chase» – (instrumental) 2:26
# «Lullaby» – 2:09
# «Starving in the Belly of a Whale» – 3:41
# «The Part You Throw Away» – 4:22
# «Woe» – 1:20
# «Calliope» – (instrumental) 1:59
# «A Good Man is Hard to Find» – 3:57

## Eksterne lenker
*
Franks Wild Years

***Franks Wild Years*** (sic) er et musikkalbum av Tom Waits, utgitt på slutten av 1987 på Island Records. 

## Sporliste
# «Hang on St. Christopher» – (2:46)
# «Straight to the Top (Rhumba)» (Waits / Greg Cohen) – (2:30)
# «Blow Wind Blow» – (3:35)
# «Temptation» – (3:53)
# «Innocent When You Dream (Barroom)» – (4:15)
# «I'll Be Gone» (Waits / Kathleen Brennan) – (3:12)
# «Yesterday Is Here» (Waits / Brennan) – (2:29)
# «Please Wake Me Up» (Waits / Brennan) – (3:36)
# «Frank's Theme» – (1:49)
# «More Than Rain» – (3:52)
# «Way Down in the Hole» – (3:30)
# «Straight to the Top (Vegas)» (Waits / Cohen) – (3:26)
# «I'll Take New York» – (3:58)
# «Telephone Call from Istanbul» – (3:12)
# «Cold Cold Ground» – (4:07)
# «Train Song» – (3:20)
# «Innocent When You Dream (78)» – (3:08)

## Eksterne lenker
*
Big Time

***Big Time*** er et konsertalbum av Tom Waits, utgitt i 1988 på Island Records. 

## Sporliste
All sanger er skrevet av Tom Waits, med mindre noe annet er angitt.

# «16 Shells from a 30.6» – (4:18)
# «Red Shoes» – (4:19)
# «Underground» – (2:34)
# «Cold Cold Ground» – (3:27)
# «Straight to the Top» (Waits / Greg Cohen) – (2:48)
# «Yesterday Is Here» (Waits / Kathleen Brennan) – (2:40)
# «Way Down in the Hole» – (4:43)
# «Falling Down» – (4:15)
# «Strange Weather» (Waits / Brennan) – (3:35)
# «Big Black Mariah» – (2:59)
# «Rain Dogs» – (3:36)
# «Train Song» – (4:29)
# «Johnsburg, Illinois» – (1:29)
# «Ruby's Arms» – (4:54)
# «Telephone Call from Istanbul» – (4:17)
# «Clap Hands» – (4:57)
# «Gun Street Girl» – (4:01)
# «Time» – (4:10)

## Eksterne lenker
*
Jan Verner-Carlsson

**Jan Verner-Carlsson** er en svensk forfatter og oversetter, bosatt i Norge.

## Bibliografi
* *USA poesi, 700 dikter från 1010&ndash;1983* (Förlaget café Existens, Göteborg 1984), ISBN 91-86054-12-0
* *Kjære frøken Lagerlöf*, en biografi om den svenske forfatterinnen Selma Lagerlöf (Forlaget Geelmuyden.Kiese, Oslo 1999), ISBN 82-7547-014-5 ib. Oversatt av Karin Bakken fra den svenske originalen, *Kära fröken Lagerlöf*, ISBN 82-7547-053-6 ib
* *Edvard Munch* 2004, ISBN 82-476-0297-0 h

## Oversettelser til svensk
* *Blodsband*, selvbiografi av Axel Jensen, 1978 (også utgitt som talebok)
* *Frida Kahlo* av Hayden Herrera, 1997
* *Världskonst* av Poul Erik Tøjner, 1997
* *Oro: en resa i det moderna självet* av Finn Skårderud, 2000.
* *Den svarta boken* av Orhan Pamuk, 2003
* *En röd hjältinnas död* av Xiaolong Qiu, 2004
* *Ut och stjäla hästar*, roman av Per Petterson, 2005
* *Orions bälte* av Jon Michelet, 2005

## Generelt
* Han har deltatt ved Oslo Internasjonale Poesifestival
Luminositet

**Luminositet** angir i astronomien et himmellegemes totale utstråling av elektromagnetisk energi. Luminositens naturlige SI-enhet er Watt. 

Luminositeten kan også angis relativt til solens luminositet, eller som absolutt størrelsesklasse. Mellom en stjernes absolutte størrelsesklasse M og dens luminositet L har vi den logaritmiske sammenhengen    M = {\rm konstant} + 2,5*\lg(L),  
der \lg angir logaritmen med grunntall 10.

## Eksempel
Solens luminositet er 3.9x1026 Watt og den har absolutt størrelsesklasse på Msol = -0m.37. 
Stjernen Sirius er 21 ganger så lyssterk som Solen og har en luminositet på 8.2x1027 Watt.
Dens absolutte størrelsesklasse er Msirus = -3m.7.

Se også under størrelsesklasse.
Hydrosfære

**Hydrosfæren** (fra gammelgresk ὕδωρ, *húdōr*, «vann», og σφαῖρα, *sphaîra*, «kule») er betegnelsen på alt vann på jorda, i fast, flytende og gassform. Vannmengden i hydrosfæren beregnes til 1,4 × 1010km³, og fordeler seg slik:

* Havet – 97,2 %
* Isbreer – 2,15 %
* Ferskvann – 0,65 %

Det meste av ferskvannet (96,5 %) er grunnvann og fuktighet i jorda; overflatevann utgjør 3,5 % og vanndamp i atmosfæren 0,1 %.

Studiet av og læren om vann kalles hydrologi.

## Referanser
Macaos flagg

**Macaos flagg** er lysegrønt med en lotusblomst over en hvit bro og sjø. Over blomsten er det fem femtaggede gullstjerner, en stor i midten og fire mindre på siden.

Før den portugisiske overleveringen av Macao til Folkerepublikken Kina i 1999, brukte Macao offisielt kun det portugisiske flagget.

Myndighetene i Macao hadde et eget flagg, med en drage og portugisisk inspirert riksvåpen, men dette ble aldri brukt til å representere Macao som en koloni, kun som kommunen Macao (concelho). Et forslag til et eget koloniflagg ble foreslått i 1967, men ble aldri vedtatt.
Jacob Tullin Thams

**Jacob Tullin «Tulla» Thams** (1898–1954) var en norsk skihopper og seiler. Han representerte Idrettsforeningen Ready.

Thams vant det spesielle hopprennet under de første olympiske vinterlekene i Chamonix 1924, og ble verdensmester i hopp under VM på ski 1926 i Lahtis. Han vant Damenes pokal i Holmenkollen fire år på rad (1924&ndash;1927).

Under OL 1936 i Berlin tok han en sølvmedalje i seiling, og er dermed en av få som har medalje i både sommer- og vinter-OL.

I 1926 ble han tildelt Holmenkollmedaljen. Fire år tidligere, i 1922, satte han bakkerekord i Holmenkollen med 46 meter. Denne rekorden sto til 1926, da Harald Sørensen hoppet 47 meter.

## Bilder

## Referanser


## Eksterne lenker
* 
*
Fossilt vann

**Fossilt vann**, eller **fossilt grunnvann**, er grunnvann som er dannet under andre klimatiske forhold enn dagens, og som ikke fornyes under de rådende klimatiske forhold. Fossilt vann er således å betrakte som en ikke-fornybar ressurs.

Store fossile grunnvannsforekomster finnes f.eks. under Sahara og i Midtvesten. Begge steder benyttes vannet til irrigasjon.

I land som Libya med nedbørsfattig klima, er nesten alt drikkevann fossilt vann. Tritium, en radioaktiv isotop av hydrogen, er et allestedsnærværende bevis på testene av kjernevåpen på 1950-tallet. Karbon-14 har en halveringstid på nesten 6.000 år, så finner man vann uten karbon-14, er det minst 12.000 år siden dette vannet var i kontakt med atmosfæren. Analyse av 6.455 brønner rundt om i verden avdekket at 42–85 % utgjøres av fossilt vann.

MRI av Sydpolen har avdekket et reservoar av «fossilt sjøvann». Under en rasktflytende elv i det vestlige Antarktis har forskerne oppdaget en enorm akvifer fylt av havvann som trolig har vært der i tusenvis av år.

I 2022 ble det funnet et reservoar med 1,2 milliarder år gammelt fossilt vann, regnet som det eldste eksisterende vann i verden. Gull- og uraniumgruven Moab Khotsong, beliggende 161&nbsp;km sørvest for Johannesburg, rommer en av verdens dypeste gruvesjakter som fører 3&nbsp;km ned i jordskorpen. Funnet av dette eldgamle grunnvannet har betydning også for utforskning av fremmede verdener, siden det innebærer at andre planeter med fjellgrunn, slik som Mars, kan romme underjordiske vannforekomster.

## Referanser
Wokingham (distrikt)

**Wokingham** er en enhetlig myndighet i Berkshire, England. Den har navn etter administrasjonsbyen Wokingham.

Distriktet ble opprettet 1. april 1974 ved at Wokingham bydistriktet ble slått sammen med Wokingham landdistrikt. 1. april 1998 fikk det status som enhetlig myndighet etter at grevskapsrådet i Berkshire ble avskaffet. 

## Steder i distriktet

* Arborfield
* Barkham
* Charvil
* Earley
* Finchampstead
* Newland
* Remenham, Ruscombe
* Shinfield
* Twyford
* Wargrave, Winnersh, Wokingham, Woodley
Twyford (Berkshire)

**Twyford** er en landsby i Berkshire. Den ligger i Thames Valley, ved A4 mellom Reading og Maidenhead, og ikke langt fra Henley-on-Thames, Wokingham og Bracknell.

Navnet er av angelsaksisk opprinnelse, og betyr «to krysningssteder», en henvisning til at det er to steder hvor man kan krysse Themsen i nærheten. 

Stedet ligger nær motorveiene M4 og M40, og tog på Great Western Main Line mellom Reading og Paddington stasjon i London stopper der. Det er derfor mange pendlere som har slått seg ned der.
Hydrogeologi

**Hydrogeologi** er studiet av grunnvatn og hvordan det påvirkes av geologiske omgivelser. Som vitenskap, preger den spesielt land med tørre klimaer.

## Se også

* Vannets kretsløp
* Geologi
* Hydrologi

## Referanser


## Eksterne lenker
*
Boligareal

**Boligareal** (BOA) er innvendig bruksareal unntatt bodarealet. Arealet måles opp innvendig, og man tar ikke med kott, boder, garasje, terrasser, balkonger, altaner og verandaer. Alle innvendige vegger tas med. På loft og i kjellere stilles det tilleggskrav for at arealet skal regnes med. Det er også krav om at rom som skal regnes med har nok lysflater og adekvate rømningsveier.

P-ROM erstattet betegnelsen Boligareal (BOA) fra 1. januar 2008. Forbrukerportalen, Standard metode for måling av areal i bygninger

Se Arealberegning av bygninger
Carl-Eduard von Bismarck

**Carl-Eduard von Bismarck** (født 16. februar 1961 i Zürich) er en tysk konservativ politiker (CDU) og overhode for slekten Bismarck.

Etter abitur (artium) på gymnasiet i Wentorf i 1982, avtjente Bismarck verneplikten som offiserskadett. Fra 1985 utdannet han seg i økonomiske fag, og arbeidet mellom 1989 og 1992 som assistent for ledelsen i firmaet Investor Treuhand i Düsseldorf. Siden 1993 leder han også «Fürstlich von Bismarck'schen Verwaltung» i Friedrichsruh.

Han er sønn av fyrst Ferdinand von Bismarck og den belgiske grevinne Elisabeth Lippens. Han er tippoldebarn av statsmannen Otto von Bismarck og er Bismarck-familiens styrerepresentant i den statlige tyske Otto-von-Bismarck-Stiftung i Friedrichsruh.

Bismarck ble i 1995 medlem av CDU og var viseformann for CDU-laget i kretsen hertugdømmet Lauenburg. Han var fra 25. april 2005 medlem av det tyske parlamentet, Forbundsdagen, etter at han rykket opp da Peter Harry Carstensen nedla sitt mandat for å bli statsminister i Schleswig-Holstein.

## Referanser


## Eksterne lenker
* 
* 
*
BOA

**BOA**, **Boa** eller **boa** kan blant annet henvise til:

;BOA
* boligareal
* Billedkunstnerne i Oslo og Akershus
* Bermuda Olympic Association
* British Olympic Association
* Bank of America
* BOA Offshore, et norsk rederi

;Boa
* ''Boa'' (dyreslekt), en slekt av boaslanger
* Boa (webserver)

;boa
* en boaslange
* en Boakjølsnegl
* en boa (klesplagg), pelskrage for kvinner, formet som en slange

;BoA
* BoA (sanger) fra Sør-Korea

;Se også
* Boafeltet i Nordsjøen
Du bestemmer – LO på din side

**Du bestemmer – LO på din side** var en kampanje som Landsorganisasjonen lanserte fram mot stortingsvalget i 2005.

Alle 850&nbsp;000 medlemmene i LO fikk tilbud om å sende inn sine faglige og politiske krav om hvilket arbeidsliv og samfunn de ønsket. 44&nbsp;000 medlemmer sendte i 150&nbsp;000 innspill. På bakgrunn av disse kravene ble det så utarbeidet ti hovedkrav til de politiske partiene. 

## De ti hovedkravene
*Trygg pensjonen
*Forsvar sykelønnsordningen
*Nei til ALLU for en styrket arbeidsmiljølov
*Ikke rør AFP
*Kamp mot privatisering
*Nei til sosial dumping
*Arbeid til alle
*Ei lønn å leve av
*Nei til midlertidige ansettelser
*Nei til brutalisering
Bra

**Bra** eller **BRA** kan sikte til:

* Kvalitet
* Bra (by) &ndash; en by i Italia
* Bentley Rhythm Ace &ndash; en musikkgruppe
* Bruksareal, se Arealberegning av bygninger#Definisjoner
* Bradjbhakha (et vestlig hindispråk), forkortet bra  i ISO 639 alpha-3
* Brystholder, på engelsk bra, kortform for brassiere
* BRA-veien, en del av Haldens ringveisystem
*BRA, et flyselskap (Braathens Regional Airlines)
* Landskoder for Brasil:
** ISO 3166-1 alfa-3-kode
** IOK-landskode (Brasil under OL)
Free As A Bird (sang)

**«Free As A Bird»** er en sang med The Beatles, utgitt i 1995. Sangen er hovedsakelig skrevet av John Lennon, med et nytt mellomparti skrevet av Paul McCartney. «Free As A Bird» ble utgitt som singel, på album (vinyl og CD) og på video og DVD av de tre gjenlevende tidligere The Beatles-medlemmene for å promotere fjernsynsserien og CD-samlingen *[[Anthology 1]]* og videoserien, som også ble utgitt på DVD med bonusmateriale.

Avdøde John Lennon hadde begynt på sangen, men aldri fullført den. Hans enke, Yoko Ono, ga tapen med den «rå» innspillinga av den uferdige sangen til Paul McCartney, George Harrison og Ringo Starr. De «gjenforente» The Beatles for å gjøre ferdig sangen og spille den inn, sammen med «Real Love», samt «Now And Then», som ikke ble fullført. I intervjuer fremstilte de tre gjenværende bandmedlemmene det som om de tenkte seg at Lennon hadde reist på ferie og hadde overlatt dem sangen for å fullføre den.

Den opprinnelige innspillingen gjorde Lennon ca. 1977 i New York City, og overdubbing (lyd på lyd) ble gjort i tidsrommet februar–mars 1994 i Sussex, England.

Videoen til «Free As A Bird» vant Grammy-pris i 1997 til Vincent Joliet (videoprodusent), Joe Pytka (videoregissør) og til The Beatles i kategorien for *Beste musikkvideo*. Videoen hadde mange referanser til andre Beatles-sanger og -hendelser.

Sangen nådde 2.-plass på UK Singles Chart og plasserte seg som nummer 6 på U.S. Billboard Hot 100.

Jeff Lynne (tidligere medlem av Electric Light Orchestra) produserte sangen ettersom George Martin, The Beatles' produsent gjennom alle år, trakk seg på grunn av svekka hørsel.

## Referanser


## Eksterne lenker
* «Free As A Bird»-video – kronologisk dokumentering av video
* «Free As A Bird» lyrics – teksten
Philipp von Bismarck

**Phillipp von Bismarck** (født 19. august 1913 i Jarchlin, død 20. juli 2006 i Obernholz) var en tysk konservativ politiker (CDU).

Philipp von Bismarck var annen sønn av Gottfried von Bismarck (1881–1928), herre til Jarchlin og Kniephof. Etter farens tidlige død ble han i 1939 adoptert av sin grandonkel Bernhard von Bismarck og dennes kone Käthe, født von Arnim. Han tjenestegjorde som løytnant og bataljonsadjunkt i infanteriregiment nr. 9 under andre verdenskrig. Samtidig var han stedfortredende sekretær for den bismarckske familieforening.

Han var medlem av det tyske parlamentet for CDU mellom 1969 og 1979. Mellom 1970 og 1983 var han dessuten formann for CDUs næringspolitiske råd. I 1979 ble han innvalgt i Europaparlamentet.

## Referanser


## Eksterne lenker
* 
*
Doctor Robert

**«Doctor Robert»** er en sang av The Beatles fra deres album *[[Revolver]]*, utgitt i 1966. Sangen ble spilt inn 15. og 16. april 1966 og er kreditert Lennon/McCartney.

«Doctor Robert» ble skrevet av John Lennon, og handler om en lege som løser alle sine pasienters problemer med å gi dem narkotiske preparater. Sangen hevdes å vise til en dr. Robert Freymann med praksis i New York City, en lege som smykket seg med å ha mer enn hundre berømtheter som pasienter, og som var kjent og beryktet for sine «vitaminsprøyter», som egentlig var tilsatt amfetamin. Denne doktor Freymann mistet sin autorisasjon som lege i 1968 og ble ekskludert fra legeforeningen New York Medical Society i 1975. Han døde i 1987.

::*...you're a new and better man, 
::*He helps you to understand, 
::''He does ev'rything he can, Doctor Robert.

## Eksterne lenker
* Doctor Robert – tekst 
* Alan W. Pollacks notater til «Docotor Robert»
Bergen Student-TV

**Bergen Student-TV** (**BSTV**) er en studentorganisasjon etablert i 2003 som lager fjernsyn av og for studenter i Bergen. Organisasjonen henvender seg til alle utdanningsinstitusjonene i byen, og har også medarbeidere fra flere av disse.

Organisasjonen hadde sin første sending i april 2003, og var på luften ukentlig på BSTV-kanalen frem til denne ble nedlagt i 2009. Etter dette ble BSTV et rent internettmedium og publiserer jevnlig på nett. Per dags dato har BSTV ca 60 frivillige medlemmer og finansieres delvis av Velferdstinget i Bergen.

Hos Bergen Student-TV holdes det mot slutten av hvert semester en generalforsamling. Dette er BSTVs høyeste organ, hvor kandidater til styret og redaktører blir valgt. Organisasjonen består av seks redaksjoner; nyheter & sport, kultur, underholdning, flerkamera, teknisk og PR & grafikk. De fleste redaksjonene arbeider i turnus.

BSTV hadde bi-ukentlige livesendinger, der det ble vist saker fra de siste to ukene og gjennomført debatter og humorinnslag i studio.

## Ansvarlige redaktører
* 2003–2004: Henrik Hylland Uhlving
* 2004–2005: Kjartan Michalsen
* 2006–2007: Lisbeth Jørgensen
* 2007–2008: Rudi Jakobsen
* 2008–2009: Linn Engesvik
* 2009–2010: Ingrid Nordheim
* 2010–2011: Gaute Bugge Drangsholt
* 2011–2012: Karina Asbjørnsen
* 2012–2013: Ingrid Brautaset
* 2013-2014: Regine Olsen-Hagen
* 2014–2015: Marie Nellevine Kalvehagen
* 2015–2016: Elise Angell
* 2016–2017: Stian Amundsen Grundstad
* 2017–2018: Daniel Kjelby
* 2018–2019: Kaja Distad Carlsen
* 2019–2020: Preben Ørpetveit Solberg
* 2020–2021: Erlend Skorpetveit Aga
* 2021–2022: Sander Prestøy Olsen
* 2022–2023: Erik Waagbø
* 2023–2024: Mathias Meløy
* 2024–: Jonas Leidland Høiby

## Tekniske sjefer
* 2003–2004: Henrik Hylland Uhlving
* 2005: Marianne Mathiesen
* 2006: Hallvard Heimdal
* 2007: Stian Hafstad
* 2007–2008: Espen Hobbesland
* 2008: Jesper Kirkeby Brevik
* 2009: Thomas Bleika
* 2010: Øystein Romenstad
* 2011: Bård Magnus Helland Fjærli
* 2012: Lars Doksæter
* 2013: Stian Grundstad
* 2014: Martin Handlykken
* 2015: Ida Cecilie Madsen
* 2016: Fredrik Seeland
* 2017: Simen Finpå
* 2018: Vanja Bjelland
* 2019: Erlend Skorpetveit Aga
* 2020: Miriam Kirkholm
* 2021: Erik Waagbø
* 2022: Sondre Jensen
* 2023: Anniken Klinge
* 2024: Maciej Stefański
* 2025: Celine Berntsen

## Referanser


## Eksterne lenker
* 
*  – En mer realistisk praksis
*  Nybegynnerfjernsyn
Eastleigh (distrikt)

**Eastleigh** er et administrativt distrikt i Hampshire, England. Det har navn etter administrasjonssenteret Eastleigh.

Distriktet ble opprettet 1. april 1974 ved at det gamle distriktet Eastleigh ble slått sammen med Winchester landdistrikt.

## Steder i distriktet

*Bishopstoke
*Chandler's Ford
*Eastleigh
*Fair Oak
*Hamble-le-Rice, Hedge End
North Stoneham
## Eksterne lenker
*
NTA

**NTA** kan bety:

* Nettoareal
* Nei Til Atomvåpen
* Nigerian Television Authority
* National Testing Agency, indisk offentlig organ for å gjennomføre tester for kvalifisering til høyere utdanning
* Norsk Tidsskrift for Atferdsanalyse
* Akademi for scenekunst (Norwegian Theatre Academy)
Châtelet (Paris Metro)

**Châtelet** er en metrostasjon på grensen mellom Paris' 1. og 4. arrondissement. Stasjonen betjener metrolinjene 1, 4, 7, 11 og 14. Hver enkelt av linjene har en separat dato for at deres stasjon ble åpnet,  6. august 1900 (linje1), 21. april 1908 (linje 4), 16. april 1926 (linje 7), 28. april 1935 (linje 11) og 15. oktober 1998 for linje 14.

Bortsett fra metroen betjener stasjonen også forstadstoglinjene (RER). Den er Europas største underjordiske stasjon, med korrespondanse mellom tre av de fem RER-linjene samt fem av de seksten metrolinjene. Av RER-linjer betjener den linje A, linje B og linje D.

Châtelet er oppkalt etter *Grand Châtelet*, et slott som ble revet av Napoléon Bonaparte i 1802. Dette slottet voktet den nordlige tilgangen til den gamle broen Pont au Change over Senen til Île de la Cité. Place du Châtelet har også fått sitt navn fra dette slottet.

Stasjonen ligger på nordbredden av elven Seinen, like ved Île de la Cité. Det er totalt 11 innganger som leder til stasjonen. Stasjonen er delt i to deler, disse knyttes sammen av en lang gang:
* linje 7 og 11s del ligger under Place du Châtelet og Quai de Gesvre (stedet der Paris' havn lå i middelalderen), ved siden av Seinen;
* delen som trafikkeres av linjene 1, 4 og 14 mot Rue Saint-Denis og Rue de Rivoli.

Videre har stasjonen en underjordisk gang som forbinder den med den sydlige enden av RER-stasjonen Châtelet – Les Halles, som igjen er knyttet til den nordlige enden av metrostasjonen Les Halles. Avstanden mellom linje 7s perrong og RER-stasjonen er ca. 750 meter.

## Knutepunkt med andre transportmidler
* Buss: Linje 67.


Fil:Complexe souterrain Châtelet.svg|Linjekart


## Eksterne lenker
* 
* Kart over metroen i Paris
Þ

:*For byen i Polen, se [[Toruń]]*

**Thorn** (stor **Þ**, liten **þ**) er en bokstav fra norrønt og gammelengelsk språk, med opphav i runeskrift. Den brukes fremdeles i islandsk med IPA lydverdien /θ/ (ustemt 'th'); i norsk blir denne lyden ofte gjengitt som *þ* i lydskrift.  På islandsk kan et ord aldri slutte med *þ*.

I mange moderne sammenhenger transkriberes den vanligvis som *th*.

I engelsk er bokstaven falt ut av bruk, men fortsetter å eksistere der man ser bokstaven «Y» ta plassen til *th*. Dette er en stilisert utgave av *þ*. For eksempel der det står «ye» istedenfor «the».
## Se også
* Edd (Ð, ð)
Skjellende hunder

**Skjellende hunder** er populære jakthunder som vanligvis benyttes til storviltjakt. Dette er hunder som søker ut fra jegeren for å finne viltet og stille det, dvs. får viltet til å stoppe opp og så markere for jegeren at det er stilt med høylytt skjelling. Hunder som ikke vil skjelle kan derimot bli gode ledhunder.

Skjellende hunder kan benyttes på mange slags vilt, men i dag er det først og fremst til elgjakt at man benytter disse hundene. Til elgjakt er det dessuten kun tillatt å bruke hunder som stiller elgen. Såkalt *[[løs, på drevet halsende hund]]* (typisk en støver) er forbudt å benytte, hvilket betyr at løse hunder som loser (avgir sammenhengende livlig bjeffing) når viltet beveger seg ikke kan benyttes i Norge. I praksis viser det seg at en del hunder gjør under forfølgelse av vilt, men *losing* og *støting* må ikke forveksles. Når hunden kommer i kontakt med ferske spor, eller når viltet beveger seg, vil hunden kunne støte (avgi spredt bjeffing) sporadisk (også i korte serier).

Vilt kan stilles både på bakken og i trær. Vilttyper som stilles på bakken er typisk bjørn, elg, jerv, grevling, mårhund, mink, oter og villsvin. Vilttyper som stilles i trær er typisk mår, gaupe og skogsfugl. I de nordlige fylkene har skjellende hunder også blitt brukt til å stille sel på isen i fjordene.

Typiske skjellende hunder er elghunder, jämthunder, laikahunder, kareler og spetser som inngår blant FCIs spisshunder i gruppe 5 seksjon 2.

## Se også
* Treskjellende hunder